Source: http://www.sportulsalajean.ro/articol-69876/volei-municipal-zalau-ramane-lider-in-divizia-a1-si-dupa-etapa-a-vii-a-rezultatele-si-clasamentul/
Timestamp: 2019-02-23 13:02:05+00:00

Document:
Volei Municipal Zalău rămâne lider în Divizia A1 şi după etapa a VII-a. REZULTATELE şi CLASAMENTUL - Sportul Salajean - stiri sportive salaj
Gruparea de sub Meseş şi-a continuat forma foarte bună şi a bifat a şasea victorie din acest campionat, după ce a trecut cu un categoric 3 – 0 şi de CSM Bucureşti. Formaţia zălăuană a rămas pe primul loc, dar continuă să se afle la egalitate de puncte cu SCMU Craiova, care în derby-ul rundei a câştigat tot cu 3 – 0, în deplasarea de la Dinamo
După cum au decurs ostilităţile până acum, Volei Municipal Zalău pare favorită la titlu de campioană, formaţia zălăuană fiind lider în Divizia A1 după şapte etape. Deşi pentru a doua etapă la rând s-a duelat cu o echipă ce are pretenţii la medalii, gruparea de sub Meseş a trecut cu un categoric 3 – 0 de CSM Bucureşti, într-o partidă ce a avut loc vineri, la Zalău.
Volei Municipal Zalău a rămas însă cu acelaşi număr de puncte precum SCMU Craiova, care rămâne singura echipă neînvinsă din campionat. Deşi luni seară au jucat în derby-ul etapei la Dinamo – ocupanta locului 3 – elevii lui Dănuţ Pascu s-au impus de o manieră categorică, cu 3 – 0!
Pe podium a revenit Arcada Galaţi, care în această rundă a avut de fapt un antrenament cu public în partida cu VCM Piatra Neamţ. S-a termiant 3 – 0, iar gălăţenii au câştigat primul set cu 25 – 9. Moldovenii au reuşit să treagă de “pragul 15” în setul doi, care s-a încheiat 25 – 17, în timp ce în setul al treilea, scorul a fost 25 – 14.
Unirea Dej a ajuns pe un loc ce duce în faza superioară a campionatului. Acest lucru a fost posibil, după ce echipa antrenată de Marius Dascălu s-a impus cu 3 – 0 în faţa celor de la Universitatea Cluj, astfel că dejenii au urcat pe poziţia a cincea.
Cel mai disputat joc al rundei a fost cel dintre CSM Câmpia Turzii şi Explorări Baia Mare, care s-a decis în cinci seturi. Nou-promovata a avut câştig de cauză şi a bifat a doua victorie consecutivă, dar continuă să se afle doar pe locul 10.
Etapa a VIII-a este programată la final de săptămână, Volei Municipal Zalău urmând să joace din nou pe teren propriu, cu Dinamo, partida urmând să aibă loc sâmbătă, de la ora 18.00. Până atunci, formaţia antrenată de Nikolay Jeliazkov joacă miercuri, de la ora 18.00, tot la Zalău, cu Steaua, în manşa tur din 16-zecimile Cupei Challenge.
Rezultale înregistrate în etapa a VII-a:
CSVM Zalău – CSM Bucureşti 3 – 0 (20, 24, 22)
Unirea Dej – “U” Cluj 3 – 0 (20, 21, 15)
Arcada Galaţi – VCM Piatra Neamţ 3 – 0 (9, 17, 14)
CSM Câmpia Turzii – Explorări Baia Mare 3 – 2 (24, -20, -23, 17, 12)
Dinamo Bucureşti – SCMU Craiova 0 – 3 (-22, -17, -20)
1. CSVM Zalău 7 6 1 20 : 4 19
2. SCMU Craiova 7 7 0 21 : 5 19
3. Arcada Galaţi 6 4 2 15 : 9 12
4. Steaua Bucureşti 6 4 2 14 : 11 10
5. Unirea Dej 6 3 3 11 : 9 10
6. Dinamo Bucureşti 6 4 2 13 : 11 10
7. CSM Bucureşti 6 3 3 11 : 10 10
8. “U” Cluj 7 1 6 9 : 19 5
9. Explorări Baia Mare 7 1 6 8 : 18 5
10. CSM Câmpia Turzii 7 2 4 6 : 15 5
11. VCM Piatra Neamţ 6 0 6 1 : 18 0
Explorări Baia Mare – Steaua Bucureşti – vineri, 16.00
Unirea Dej – Arcada Galaţi – ora 16.00
VCM Piatra Neamţ – CSM Bucureşti – ora 17.00
Volei Municipal Zalău – Dinamo – ora 18.00
SCMU Craiova – CSM Câmpia Turzii – duminică, 18.00
Related TopicsClasamentCSM BucurestiDivizia A1homeVM Zalăuvolei
Volei Municipal Zalău se pregăteşte intens pentru dubla cu Steaua din Cupa Challenge. PROGRAMUL ZALĂULUI până la final de an

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM